กฎ กกฎ ก.ตร.ว่าด้วยการทดลองปฏิบัติหน้าที่ราชการพ.ศ. ๒๕๔๗ อาศัยอำนาจตามความในมาตรา๓๑ (๒) และมาตรา ๖๐ แห่งพระราชบัญญัติตำรวจแห่งชาติ พ.ศ. ๒๕๔๗ มติ ก.ตร.ในการประชุม ครั้งที่ ๕/๒๕๔๗ เมื่อวันที่ ๒๑ เมษายน พ.ศ. ๒๕๔๗ และมติอนุกรรมการก.ตร. เกี่ยวกับตำแหน่ง ในการประชุมครั้งที่ ๒/๒๕๔๗ เมื่อวันที่ ๑๒ พฤษภาคม พ.ศ.๒๕๔๗ ก.ตร. จึงออก กฎ ก.ตร. ไว้ ดังต่อไปนี้ข้อ ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ในกฎ ก.ตร. นี้ผู้บังคับบัญชาชั้นต้น หมายความว่า หัวหน้าส่วนราชการชั้นต้นหรือผู้ได้รับมอบหมายให้เป็นผู้บังคับบัญชาโดยตรงของผู้ทดลองปฏิบัติหน้าที่ราชการผู้มีอำนาจสั่งบรรจุ หมายความว่าผู้มีอำนาจตามมาตรา ๔๙ข้อ ๓ให้ผู้ได้รับการบรรจุเข้ารับราชการเป็นข้าราชการตำรวจตามมาตรา ๕๐ทดลองปฏิบัติหน้าที่ราชการในตำแหน่งที่ได้รับการแต่งตั้งเป็นเวลาหกเดือนนับแต่วันเข้าปฏิบัติหน้าที่ราชการเป็นต้นไปยกเว้นผู้ได้รับการบรรจุเข้ารับราชการเพื่อเข้ารับการศึกษาหรือเข้ารับการฝึกอบรมในสถานศึกษาของสำนักงานตำรวจแห่งชาติเพื่อคัดเลือกและแต่งตั้งให้ดำรงตำแหน่งและมียศตามมาตรา ๕๒ ไม่ต้องทดลองปฏิบัติหน้าที่ราชการให้ผู้บังคับบัญชาพิจารณาดำเนินการในเรื่องการทดลองปฏิบัติหน้าที่ราชการอย่างจริงจังมีความเที่ยงธรรมและได้มาตรฐานในอันที่จะให้การทดลองปฏิบัติหน้าที่ราชการเป็นกระบวนการเลือกสรรบุคคลเข้ารับราชการอย่างมีประสิทธิภาพข้อ ๔ให้ผู้บังคับบัญชาชั้นต้นเป็นผู้มีหน้าที่ควบคุมดูแลการทดลองปฏิบัติหน้าที่ราชการและประเมินผลการทดลองปฏิบัติหน้าที่ราชการของผู้ทดลองปฏิบัติหน้าที่ราชการจำนวน ๑ ครั้ง เมื่อครบกำหนดหกเดือนตามที่กำหนดในข้อ ๓ แล้วตามแบบการประเมินผลการทดลองปฏิบัติหน้าที่ราชการที่สำนักงานตำรวจแห่งชาติกำหนดให้ผู้มีหน้าที่ดูแลการทดลองปฏิบัติหน้าที่ราชการมอบหมายงานให้ผู้ทดลองปฏิบัติหน้าที่ราชการปฏิบัติและแจ้งให้ผู้ทดลองปฏิบัติหน้าที่ราชการทราบอย่างชัดเจนเกี่ยวกับวิธีปฏิบัติงานการประพฤติตน รายการประเมิน วิธีการประเมิน และมาตรฐานหรือเกณฑ์การประเมินผลการทดลองปฏิบัติหน้าที่ราชการข้อ ๕ให้ผู้ทดลองปฏิบัติหน้าที่ราชการทำรายงานการปฏิบัติหน้าที่ราชการของตนเสนอผู้มีหน้าที่ดูแลการทดลองปฏิบัติหน้าที่ราชการตามแบบและวิธีการที่สำนักงานตำรวจแห่งชาติกำหนดข้อ ๖การรายงานผลการทดลองปฏิบัติหน้าที่ราชการ มี ๒ กรณี คือ(๑) การรายงานว่าควรให้ผู้ทดลองปฏิบัติหน้าที่ราชการรับราชการต่อไปเพราะผู้นั้นผ่านการประเมินผลการทดลองปฏิบัติหน้าที่ราชการตามเกณฑ์ที่กำหนดโดยมีคะแนนรวมสรุปแล้วไม่น้อยกว่าร้อยละ๖๐(๒) การรายงานว่าควรให้ผู้ทดลองปฏิบัติหน้าที่ราชการออกจากราชการ เพราะผู้นั้นไม่ผ่านการประเมินผลการทดลองปฏิบัติหน้าที่ราชการตามเกณฑ์ที่กำหนดโดยมีคะแนนรวมสรุปแล้วไม่ถึงร้อยละ ๖๐ข้อ ๗การรายงานว่าควรให้ผู้ทดลองปฏิบัติหน้าที่ราชการรับราชการต่อไปหรือควรให้ผู้ทดลองปฏิบัติหน้าที่ราชการออกจากราชการให้รายงานเมื่อผู้นั้นทดลองปฏิบัติหน้าที่ราชการครบหกเดือนตามที่กำหนดในข้อ ๓ แล้วโดยให้ผู้บังคับบัญชาชั้นต้นรายงานผลการทดลองปฏิบัติหน้าที่ราชการของผู้นั้นต่อผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งบรรจุตามแบบรายงานผลการทดลองปฏิบัติหน้าที่ราชการที่สำนักงานตำรวจแห่งชาติกำหนดภายในเจ็ดวันนับแต่วันได้รับรายงานให้ผู้บังคับบัญชาชั้นเหนือขึ้นไปแต่ละระดับรายงานตามลำดับชั้นจนถึงผู้มีอำนาจสั่งบรรจุถ้ามีข้อสังเกตให้รายงานขึ้นไปประกอบการพิจารณาสั่งการของผู้มีอำนาจสั่งบรรจุด้วยข้อ ๘เมื่อผู้มีอำนาจสั่งบรรจุได้รับรายงานผลการทดลองปฏิบัติหน้าที่ราชการแล้วให้ดำเนินการดังนี้(๑) ในกรณีที่เห็นว่าควรให้ผู้นั้นรับราชการต่อไปได้ให้สั่งให้ผู้นั้นรับราชการต่อไป แล้วแจ้งให้ผู้ทดลองปฏิบัติหน้าที่ราชการทราบ(๒) ในกรณีที่เห็นว่าไม่ควรให้ผู้นั้นรับราชการต่อไปให้มีคำสั่งให้ผู้นั้นออกจากราชการภายในเจ็ดวันทำการนับแต่วันที่ได้รับรายงานข้อ ๙การนับเวลาทดลองปฏิบัติหน้าที่ราชการเป็นเดือนตาม กฎ ก.ตร. นี้ให้นับวันที่ผู้ทดลองปฏิบัติหน้าที่ราชการไม่ได้มาปฏิบัติงานรวมเป็นเวลาทดลองปฏิบัติหน้าที่ราชการด้วยและให้นับวันเข้าปฏิบัติหน้าที่ราชการวันแรกเป็นวันเริ่มต้นและนับวันก่อนหน้าที่จะถึงวันที่ตรงกับวันเริ่มต้นนั้นของเดือนสุดท้ายแห่งระยะเวลาเป็นวันสิ้นสุดระยะเวลาถ้าไม่มีวันตรงกันในเดือนสุดท้ายให้ถือเอาวันสุดท้ายของเดือนนั้นเป็นวันสิ้นสุดระยะเวลาข้อ ๑๐ข้าราชการตำรวจผู้ใดอยู่ในระหว่างทดลองปฏิบัติหน้าที่ราชการตามกฎกระทรวงฉบับที่ ๑๐ (พ.ศ. ๒๕๒๓) ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ว่าด้วยการทดลองปฏิบัติหน้าที่ราชการในวันที่ กฎ ก.ตร. ฉบับนี้ใช้บังคับให้ผู้นั้นทดลองปฏิบัติหน้าที่ราชการตามกฎกระทรวงฉบับนี้ต่อไป ส่วนการรายงานผลการทดลองและการดำเนินการขั้นตอนที่เหลืออยู่ให้ถือตามกฎ ก.ตร. ฉบับนี้ให้ไว้ ณ วันที่ ๓๐กันยายน พ.ศ. ๒๕๔๗พลเอก ชวลิต ยงใจยุทธรองนายกรัฐมนตรีปฏิบัติราชการแทนนายกรัฐมนตรีประธานกรรมการข้าราชการตำรวจภูวนนท์/ผู้จัดทำ๑ กันยายน ๒๕๕๓พัสสน/ผู้ตรวจ๒๘ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๑/ตอนที่ ๗๒ ก/หน้า ๑๕/๒๒ พฤศจิกายน ๒๕๔๗